Isus je uskrsnuo – Aleluja!

Dragi učenici, pozdravljam vas na početku sedmog tjedna na daljinu.

***Izmolimo*** molitvu:

**O DOĐI, STVORČE**

O dođi, Stvorče, Duše Svet, pohodi duše vjernika,
poteci višnjom milosti u grudi štono stvori ih.

Ti nazivaš se Tješitelj, blagodat Boga svevišnjeg,
studenac živi, ljubav, plam i pomazanje duhovno.

Darova sedam razdaješ, ti, prste desne Očeve,
od vječnog Oca obećan, ti puniš usta besjedom.

Zapali svjetlo u srcu, zadahni dušu ljubavlju,
u nemoćima tjelesnim potkrepljuj nas bez prestanka.

Dušmana od nas otjeraj i postojani mir nam daj,
ispred nas idi vodi nas, da svakog zla se klonimo.

Daj Oca da upoznamo i Krista sina njegova.
i u te Duha njihova da vjerujemo sveudilj.

Sva slava Ocu vječnomu i uskrslomu Sinu mu,
sa tješiteljem Presvetim nek bude sad i uvijeke. Amen.

Prije nego počneš išta pisati, pročitaj cijelu zadaću kako bi zapisao samo ono što zaista trebaš.

Za početak, ***riješi*** asocijaciju.

1. U plava polja ***upiši*** traženi pojam.
2. ***U bilježnicu prepiši*** samo pojmove označene plavom pozadinom.
3. Svoje ***odgovore provjeri*** u videu koji slijedi nakon ovog zadatka

|  |  |  |  |  |  |  |
| --- | --- | --- | --- | --- | --- | --- |
| Osobina, dolazi s iskustvom i starošću | Um | Loš | Obeliks | Opće | Svakodnevna molitva | Bojati se |
| Merlin; Gandlaf | Pamet | Dobar | Herkules | Enciklopedijsko | Krunica  | Boga |
| Salomon | Zdrav  | Kad ne znaš pitaš nekog za | Samson | Stječeš ga učeći  | Križni put | U \_\_\_\_\_ su velike oči. |
| ??? | ??? | ??? | ??? | ??? | ??? | ??? |
|  7 DAROVA DUHA SVETOGA |
|  SAKRAMENT SVETE KRIZME (POTVRDE) |

Video:

<https://www.google.com/search?q=lectio+brevis+potvrda&oq=lectio+brevis+potvrda&aqs=chrome..69i57.4948j0j8&sourceid=chrome&ie=UTF-8>

***U bilježnicu*** ukoliko si pogriješio***, ispravi***  pojmove koji su u plavim poljima.

Ovaj zadatak uveo nas je u našu novu temu ***(napiši naslov):*** Potvrda – snaga kršćanskog poslanja, udžb. str. 135.

Dakle, riječ je o POTVRDI, KRIZMI, SAKRAMENTU SV. POTVRDE

Nažalost, s obzirom na situaciju, vaše primanje sakramenta bit će odgođeno. Najvjerojatnije do rujna, listopada. Možda to i nije loše. „Svako zlo za neko dobro“ – narodna je poslovica. Imate puno više vremena da se za sakrament duhovno pripremite. Nastojat ćemo to učiniti i kroz nekoliko idućih sati vjeronauka.

Za kraj:

Danas si naučio/la iz videa što je sv. potvrda i koji su darovi Duha Svetoga. Svoje znanje provjeri u zadatku na slijedećoj poveznici:

<https://wordwall.net/hr/resource/443866/vjeronauk/sedam-darova-duha-svetog>

***Izmoli***: Slava Ocu

Puno vas voli i za vas se moli,

Vaša vjeroučiteljica 😊